**Tantárgyi tematika és félévi követelményrendszer**

**MMA1202L, Szövegalkotás, szövegértés**

**Féléves tematika:**

1. konzultáció

Tájékoztató a követelményekről, a tematikáról, a szakirodalomról, a számonkérés módjáról és az órák menetéről. A referátumok előkészítése.

1. konzultáció
2. A) A szövegértési készség fejlesztése.

Szakirodalom: Adamikné Jászó Anna 2001. Anyanyelvi nevelés az ábécétől az érettségiig. Trezor Kiadó, Budapest. 118–156.

B) A szöveg partitúra-modellje. A kommunikációs keret: az idő, a tér, a résztvevők és viszonyuk, a résztvevők cselekedetei. A szöveg vehikuluma.

Szakirodalom: Szabó G. Ferenc: A szövegértés-szövegalkotás pedagógiája. 5–47.

1. A szövegértelem tagolódása
2. A szövegértelem tagolódása I.

Szakirodalom: Szabó G. Ferenc: A szövegértés-szövegalkotás pedagógiája. 73–112.

1. A szövegértelem tagolódása II.

Szakirodalom: Szabó G. Ferenc: A szövegértés-szövegalkotás pedagógiája. 113–154.

1. A) A szövegalkotást meghatározó (befolyásoló) tényezők. A szöveg. A szövegtípusok. Fogalmazási műfajok I. (Közlő műfajok)

Szakirodalom: Magassy László 1995. Fogalmazástan 10−16 éveseknek. Budapest: Nemzeti Tankönyvkiadó. 15–46.

B) Fogalmazási műfajok II.

Szakirodalom: Magassy László 1995. 48–75. (Értékelő műfajok, 48–50, Meggyőző műfajok, 51–60, Hivatalos szövegek, 61–66, A kommunikációs kapcsolatot biztosító műfajok, 66–70, Fogalmazási forma 71–75)

1. A) A fogalmazási műveletek. A szöveg megjelenési formái.

Szakirodalom: Magassy László 1995. 83–119.

1. A nyelvi formálóképesség fejlesztésének eljárásai, gyakorlattípusai

Szakirodalom: Hoffmann Ottó 1976. Anyanyelvi nevelés az általános iskola felső tagozatában. Tankönyvkiadó, Budapest. 199–207.

Bozsik Gabriella – Dobóné Berencsi Margit – Zimányi Árpád 2003. Anyanyelvi tantárgy-pedagógiánk vázlata. Líceum Kiadó, Eger. 78–89.

1. konzultáció

Szövegértési-szövegalkotási feladatlapok bemutatása, megbeszélése, megoldása

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az értékelés módja, ütemezése**

Referátumok, folyamatosan, házi dolgozat, folyamatos, legkésőbb a vizsgaidőszak kezdete előtt 10 nappal

***A félévközi ellenőrzések követelményei:***

A gyakorlati jegy megszerzésének feltétele a következő feladatok megfelelő szintű teljesítése:

1. SZÓBELI
2. **Referátumok:** elméleti témák (l. tematika)
3. A szemináriumokon szövegértési és szövegalkotási feladatsorok bemutatása, illetve megoldása
4. ÍRÁSBELI
5. **A referátumok vázlata**

Csak e-mailben kell leadni.

Határidő: folyamatos, de legkésőbb 2017. május 8.

1. **Szövegértési és szövegalkotási feladatlap, megoldási kulccsal**

A feladatlapokat kinyomtatva és e-mailben is le kell adni.

Formátum: az érettségi feladatlap mintájára

Határidő: folyamatos, legkésőbb a vizsgaidőszak kezdete előtt 10 nappal.

Az érdemjegy meghatározására vonatkozó értékelési rend a következő. A gyakorlati jegy kiszámítása két részjegy átlaga alapján történik. Részjegyet a következőkre kapnak a hallgatók:

1. Referátum: a szóbeli előadás és az írásbeli változat együttes értéke alapján
2. Szövegértési-szövegalkotási feladatlap

Ha valamelyik részjegy elégtelen, akkor a gyakorlati jegy is elégtelen.

Gyakorlati jeggyel (félévközi jeggyel) záruló számonkérés esetén tantárgyfelvételenként kétszer kísérelhető meg az eredményes teljesítés.